LT
2022 11 23
Europos Sąjungos oficialusis leidinys
L 303/3
KOMISIJOS DELEGUOTASIS REGLAMENTAS (ES) 2022/2288 2022 m. rugpjūčio 16 d. kuriuo dėl dideliu išgyvenamumu grindžiamos įpareigojimo iškrauti laimikį išimties taikymo venerų (Venus spp.), šukučių (Pecten jacobaeus) ir venerupių (Venerupis spp.) žvejybai vakarų Viduržemio jūroje pratęsimo iš dalies keičiamas Deleguotasis reglamentas (ES) 2021/2066, kuriuo papildomas Europos Parlamento ir Tarybos reglamentas (ES) 2019/1022
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1022, kuriuo nustatomas daugiametis vakarų Viduržemio jūros demersinių išteklių žvejybos valdymo planas ir iš dalies keičiamas Reglamentas (ES) Nr. 508/2014, (1) ypač į jo 14 straipsnį, kadangi: (1)
Komisijos deleguotuoju reglamentu (ES) 2021/2066 (2) nustatytos įpareigojimo iškrauti tam tikrų vakarų Viduržemio jūros demersinių išteklių laimikį įgyvendinimo laikotarpiu nuo 2022 m. sausio 1 d. iki 2024 m. gruodžio 31 d. nuostatos;
(2)
atsižvelgdamos į Viduržemio jūros patariamosios tarybos nuomonę, 2022 m. gegužės 9 d.
Ispanija, Prancūzija ir Italija (aukšto lygio grupė „Pescamed“) pateikė Komisijai bendrą rekomendaciją, kurioje siūloma pratęsti tam tikrų įpareigojimo iškrauti laimikį išimčių taikymą demersinei žvejybai vakarų Viduržemio jūroje;
(3)
bendrą rekomendaciją 2022 m. gegužės 16–20 d. įvertino Žuvininkystės mokslo, technikos ir ekonomikos komitetas (ŽMTEK) (3);
(4)
2022 m. liepos 8 d. aukšto lygio grupė „Pescamed“ pateikė atnaujintą bendrą rekomendaciją; ją taip pat įvertino ŽMTEK;
(5)
kaip nurodyta Europos Parlamento ir Tarybos reglamento (ES) Nr. 1380/2013 (4) 18 straipsnyje, Komisija atnaujintą 2022 m. liepos 8 d. bendrą rekomendaciją išnagrinėjo atsižvelgdama į ŽMTEK vertinimą ir siekdama užtikrinti, kad ji būtų suderinama su atitinkamomis išsaugojimo priemonėmis, įskaitant įpareigojimą iškrauti laimikį;
(6)
atnaujintoje 2022 m. liepos 8 d. bendroje rekomendacijoje siūloma pratęsti Reglamento (ES) Nr. 1380/ 2013 15 straipsnio 4 dalies b punkte nustatytų dideliu išgyvenamumu grindžiamų išimčių taikymą mechanizuotomis dragomis sužvejotoms veneroms (Venus spp.), šukutėms (Pecten jacobaeus) ir venerupėms (Venerupis spp.);
(7)
dėl venerų (Venus spp.)
ŽMTEK padarė išvadą, kad patvirtinamojoje informacijoje pateikta patikimų didelio išgyvenamumo įverčių.
Todėl Komisija mano, kad išimties taikymas turėtų būti pratęstas;
(1) OL L 172, 2019 6 26, p. 1.
(2) 2021 m. rugpjūčio 25 d.
Komisijos deleguotasis reglamentas (ES) 2021/2066, kuriuo papildomas Europos Parlamento ir Tarybos reglamentas (ES) 2019/1022 nustatant išsamias įpareigojimo iškrauti tam tikrų vakarų Viduržemio jūros demersinių išteklių laimikį įgyvendinimo 2022–2024 m. laikotarpiu nuostatas (OL L 421, 2021 11 26, p. 17).
(3) Žuvininkystės mokslo, technikos ir ekonomikos komiteto (ŽMTEK) atliktas bendrų rekomendacijų dėl įpareigojimo iškrauti laimikį ir Techninių priemonių reglamento vertinimas (STECF-22–05).
(4) 2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr.
1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/ 2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).